1 priedas

TECHNINĖ SPECIFIKACIJA

VILNIAUS MIESTO TERITORIJŲ APLINKOS GERINIMAS
(SAVAVALIŠKŲ SĄVARTYNŲ SUTVARKYMAS)
TECHNINĖ SPECIFIKACIJA


1. Savavališkų sąvartynų sutvarkymas - atliekų, kurių turėtojo nustatyti neįmanoma arba kuris nebeegzistuoja, tvarkymas.
2. Vilniaus miesto teritorijų aplinkos gerinimo (savavališkų sąvartynų sutvarkymo) paslaugos vykdomos ir apmokamos tik Perkančiajai organizacijai (toliau – Klientas) leidus, šalims (Klientui ir Teikėjui) pasirašius defektinį aktą, ir gavus raštišką Kliento užsakymą pagal nustatytą užsakymo formą (Sutarties 2 priedas), kuriame turi būti nurodoma paslaugų atlikimo vieta, kiekis, atlikimo terminas. 
3. Savavališko sąvartyno sutvarkymo paslaugos ir su paslaugomis atliekami darbai:
3.1. statybinių (rūšiuotų, nerūšiuotų) atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus;
3.2. mišrių (buitinių) komunalinių atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus;
3.3. didžiųjų atliekų (stambiagabaričių ir kt.) surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus;
3.4. asbesto (šiferio) atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus;
3.5. automobilių plastikinių atliekų (bamperių ir kt.) surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus;
3.6. teritorijos išlyginimas ( planiravimas  rankiniu ir mechanizuotu būdu);
3.7.  paskleistų atliekų surinkimas rankiniu ar mechanizuotu būdu.
[bookmark: _Hlk22628054]            4. Informacinio ženklo įrengimas;
            4.1. 2 m ilgio  metalinio stulpelio Ø60 mm su 600x300 mm formato cinkuota lentele ir užklijuotu lipduku įrengimas;
            4.2. Stulpelis lentelės tvirtinimui turi būti pagamintas iš plieninio cinkuoto vamzdžio (arba lygiavertės medžiagos), ne mažiau kaip 2 m aukščio, skersmuo Ø60 mm. Stulpas įkasamas į žemę ne mažiau kaip 50 cm. Lentelė tvirtinama prie stulpo dviem cinkuotos skardos laikikliais lentelės viršuje ir apačioje, lentelės viršus turi būti viename lygmenyje su stulpo viršumi.
            4.3. Informacinės lentelės (spalvotos) gaminamos iš ne plonesnės kaip 1,5 mm storio cinkuotos skardos arba lygiavertės medžiagos, ant viršaus klijuojamas lipdukas. Lipdukas turi būti atsparus mechaniniam poveikiui, nesibraižyti, atsparus drėgmei ir temperatūros pokyčiams. Lentelės fono, rėmelio ar šrifto spalvos parenkamos pagal RAL (arba lygiavertę) paletę. Klientas konkrečią spalvą, šriftą ir jo dydį nurodo Teikėjui kiekvieno užsakymo metu atskirai. Lentelės maketas pridedamas (Techninės specifikacijos 1 priedas).
            5. Paslauga teikiama konkrečiose Savivaldybės nurodytose teritorijose pagal užsakyme pateiktus adresus ir/ar koordinates, žemėlapius. Paslaugos teikimas gali apimti miškus, krūmynus, sunkiai privažiuojamas ir/ar pasiekiamas vietas (griovius, šlaitus, upių pakrantes, apleistas teritorijas ir kt. ), bei numatyti technines galimybes atliekų išvežimui. Savavališko sąvartyno vieta gali būti be tiesioginio privažiavimo transportu, reikalaujanti specialios įrangos ar rankinio darbo ( pvz. neštuvus, mini techniką ir kt.). 
6. Paslaugų teikimo metu sugadintas dangas ar infrastuktūros elementus Paslaugų teikėjas  savo sąskaita atstato per Kliento nurodytą terminą. 
7. Paslaugos vykdomos Vilniaus miesto teritorijoje visus metus pagal poreikį gavus Kliento raštišką nurodymą. Teikėjas turi būti registruotas Atliekų tvarkytojų valstybės registre, turėti kelių transporto veiklos licenciją, sudaryti sutartis su atliekas priimančiomis įmonėmis. Teikėjas turi turėti Pavojingų atliekų tvarkymo licenciją ir būti apdraudusiam civilinę atsakomybę už žalą, kuri vykdant pavojingų atliekų surinkimo ir išvežimo veiklą gali būti padaryta tretiems asmenims ir ( ar) jų turtui bei aplinkai. 
8. Paslaugų vykdymo trukmė priklauso nuo Kliento pateiktame užsakyme nurodyto termino, iki kada Teikėjas privalo atlikti savavališkų sąvartynų sutvarkymą. Paslaugų atlikimo trukmė – nuo 7 iki 14 dienų, priklausomai nuo esamų sąvartynų dydžio, vykdomų paslaugų  pobūdžio bei Kliento užsakyme nurodyto termino. O neatidėliotinais (skubiais) atvejais (kurių gali pasitaikyti iki 20 proc. nuo preliminarių apimčių) Klientas gali nustatyti ir trumpesnį nei 7 d.  atlikimo terminą.  
9. Teikėjas turi užtikrinti sklandų atliekų išvežimą visuomeninių švaros akcijų metu ir po jos. 
10. Kliento pateiktus užsakymus Teikėjas suveda internetinėje duomenų apskaitos ir valdymo  sistemos sukurtoje aplinkoje ( toliau IDVS), nurodant paslaugų vykdymo vietą, įvykdymo terminą, vykdymo būseną ir suteikia prieigą Kliento atsakingiems specialistams.  IDVS sukuriama per 10 darbo dienų po sutarties pasirašymo.
11. Suteiktos paslaugos priduodamos Kliento atstovui, o iki to laiko Teikėjas atsako už vykdomų paslaugų bei su paslaugomis atliekamų darbų saugumą.
12. Suteiktos paslaugos priimamos pagal paslaugų priėmimo-perdavimo aktą (Sutarties 3 priedas).
13. Teikėjui apmokama už faktiškai suteiktas paslaugas iš Vilniaus miesto savivaldybės  Aplinkos apsaugos rėmimo specialiosios programos lėšų arba iš Vilniaus miesto savivaldybės biudžeto numatytų kitų lėšų. 
14. Lentelėje nurodytos 36 (trisdešimt šešių) mėnesių paslaugų apimtys yra preliminarios. Tikslios paslaugų apimtys priklausys nuo faktinių užsakymų, tačiau maksimaliai paslaugų per 36 mėnesių paslaugų teikimo laikotarpį bus įsigyjama ne daugiau kaip už 879.530,00 EUR be PVM (1.064.231,30 EUR su PVM). Perkančioji organizacija neįsipareigoja įsigyti visų, šioje techninėje specifikacijoje, nurodytų preliminarių 36 (trisdešimt šešių) mėnesių paslaugų apimčių. Preliminarios (36 mėnesių) paslaugų apimtys pateiktos žemiau esančioje lentelėje:

	Eil.
nr.
	Paslaugų pavadinimas
	Mato vnt.
	Preliminarios 36 mėnesių paslaugų apimtys

	1
	2
	3
	4

	1.
	Statybinių (rūšiuotų, nerūšiuotų) atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus
	m³
	4 000

	2.
	Mišrių (buitinių) komunalinių atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus
	m³
	2 000

	3.
	Didžiųjų atliekų (stambiagabaričių ir kt.) pakrovimas ir  išvežimas rankiniu ar mechanizuotu būdu ir pridavimas į joms skirtus sąvartynus
	m³
	6 000

	4.
	Asbesto (šiferio) atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus
	m³
	300

	5.
	Automobilių plastikinių (bamperių ir kt.) atliekų surinkimas ir pakrovimas rankiniu ar mechanizuotu būdu, išvežimas ir pridavimas į joms skirtus sąvartynus
	m³
	1000

	6.
	Teritorijos išlyginimas ( planiravimas rankiniu ar mechanizuotu būdu) 
	m²
	600

	7.
	Paskleistų atliekų surinkimas rankiniu ar mechanizuotu būdu 
	m²
	2000

	8.
	Informacinio ženklo  su 600x300 formato lentele ir užklijuotu lipduku įrengimas
	vnt.
	100

